paragraph_text: Areopag je kao atenska institucija u predklasična vremena bio rezerviran isključivo za bivše arhonte i druge velikodostojnike, odnosno predstavljao svojevrstan ekvivalent rimskom Senatu. Smatrajući ga glavnim uporištem oligarhije, radikalni demokratski političar Efijalt mu je 462. pr. Kr. srezao ovlasti na suđenje za ubojstva i vjerske prekršaje. Areopag je u 4. stoljeću pr. Kr. stekao pravo da istražuje slučajeve korupcije, ali je u njima sudske odluke donosila eklezija.